Gen Nakatani

Gen Nakatani (jaapani keeles 中谷 元 Nakatani Gen; sündinud 17. oktoobril 1957 Kōchis) on Jaapani poliitik, ta on Liberaaldemokraatliku Partei liige. Ta oli 24. detsembrist 2014 kuni 3. augustini 2016 Jaapani kaitseminister.

Ta on lõpetanud Jaapani Riigikaitse Akadeemia. Seejärel teenis ta neli aastat riigi omakaitsejõududes (sisuliselt armees). Poliitilise karjääri sidus ta Liberaaldemokraatliku Parteiga. Ta on aastast 1990 Jaapani parlamendi alamkoja liige. Aastatel 2001–2002 oli ta Jaapani kaitseagentuuri (Jaapani kaitseministeeriumi eelkäija) direktor. 24. detsembrist 2014 kuni 3. augustini 2016 oli ta Jaapani kaitseminister.

Kategooria:Jaapani kaitseministrid
Kategooria:Sündinud 1957